Reforma e emigracionit në SHBA
Një betejë e gjatë ligjore pritet të zhvillohet për udhrin e Presidentit Obama për emigracionin
Urdhri ekzekutiv i Presidentit Obama për mbrojtjen nga deportimi të miliona emigrantëve pa dokumenta duhet të kishte hyrë në fuqi këtë javë, por është pezulluar pasi një gjykatës federal e bllokoi atë. Siç njofton korrespondenti Michael Bowman, beteja ligjore sapo ka filluar, dhe si mbështetësit ashtu edhe kundërshtarët e urdhrit të njëanshëm të presidentit nuk tregojnë shenja se do të lëshojnë terren. Në komunitetet e emigrantëve ra një hije e zymtë gjatë seminarëve që po zhvilloheshin për të ndihmuar emigrantët pa dokumente të përfitonin nga urdhëri i presidentit. Kjo nismë është pezulluar tashmë. Në Arizona, Idalia Cervantes shpresonte se prindërit e saj të lindur në Meksikë do të mbroheshin nga deportimi. Pak orë më vonë erdhi dhe konfirmimi nga Shtëpia e Bardhë. Sipas drejtorit për studime ligjore të Universitetit të Masaçusets, Paul Collins, do të duhet kohë për një zgjidhje përfundimtare. Deri atëherë, do të mbizotërojë pasiguria për të huajt pa dokumente, si Steven Rodriguez, i cili u soll nga Meksika në SHBA kur ishte foshnjë, dhe nuk mundet të punojë ligjërisht tashmë që është në moshë madhore. Kongresi nuk ka mundur të bjerë dakord për një plan reforme të sistemit të emigracionit, për të cilin pothuajse të gjithë mendojnë se duhet ndryshuar. Por, mosveprimi legjislativ nuk justifikon veprimin e tepruar ekzekutiv, thotë kongresmeni republikan Lamar Smith. Pavarësisht protestave, zyrtarët në shtetet që paraqitën padinë gjyqësore thonë se ata janë duke mbrojtur rendin kushtetues. thotë Mark Brnovich, prokuror i përgjithshëm në shtetin Arizona. Presidenti Obama nuk zmbrapset nga qëndrimi i tij. Deri në këtë moment, historiku juridik duket se favorizon pozicionin e zotit Obama. Për grupimet e emigrantëve lind detyra të bindin emigrantët pa dokumenta të mos vetëizolohen, por të qëndrojnë të angazhuar.